
VATROGASNA ZAJEDNICA

 POŽEŠKO-SLAVONSKE ŽUPANIJE

Broj: 63-04/26.
Požega, 24.04.2026.
        Nadzorni odbor VZ-e Požeško-slavonske županije na sjednici od 24.04.2026. god., u sastavu Vinko Jušić, predsjednik, Damir Colosetti, član, Ivan Radičević, član, pregledao je financijsko, blagajničko i administrativno poslovanje VZ Požeško-slavonske županije za razdoblje od 01. 01. do 31. 12. 2025. god. i Skupštini VZ-e Požeško-slavonske županije podnosi slijedeće

I  Z  V  J  E  Š  Ć  E

I

          Uvidom u knjigovodstvenu dokumentaciju ustanovljeno je da su za sve pojedine vrste pri- hoda i rashoda, te sredstava i izvora sredstava otvorene knjigovodstvene kartice i da su na njima 

evidentirane sve knjigovodstvene promjene na osnovu postojećih dokumenata, te da su na kraju godine kartice zaključene.

           Knjiga blagajne vodi se uredno i zaključuje dnevno. Na kraju izvještajnog razdoblja saldo u redovnoj blagajni iznosi 0 € i blagajna motornog goriva 0 €.
            VZ-e Požeško-slavonske županije je u izvještajnom razdoblju ostvarila ukupan prihod od 128.392,67 € , a ukupni rashodi iznosili su 134.713,02 €. Rashodi su veći od prihoda za 6.320,35 €. Manjak prihoda podmiren iz viška prihoda prenesenih iz prethodne godine. 

Stanje žiro-računa na dan 31. 12. 2025 g. na redovnom računu (Podravska banka) iznosi 12.904,75 € i stanje žiro računa na posebnom računu (sredstava premije osiguranja Zagrebačka banka) iznosi 3.833,92 €.
Obveze prema zaposlenima na dan 31. 12. 2025. g. iznose 4.870,25 € (bruto plaća i doprinosi na bruto plaću) i podmirene su u 2026. g. 
Obveze za naknade izvan radnog odnosa iznose 396,55 € doznačene su u 2026. g. (ugovor o djelu bruto naknada –  predsjednik  VZ-e).
Obveze prema dobavljačima na dan 31. 12. 2025. g. iznose 624,11 € i podmirene su u 2026 g. 
Višak prihoda raspoloživ u slijedećem razdoblju (redovan + poseban račun) iznosi 37.321,13 € i koristit će se za obavljanje redovne djelatnosti Zajednice u narednim obračunskim razdobljima.
Svi financijski dokumenti potpisani su i uredno arhivirani po ovlaštenim osobama VZ-e  Požeško-slavonske županije.
II

             Administrativno poslovanje VZ-e Požeško-slavonske županije je u izvještajnom razdoblju vođeno uredno kroz urudžbeni zapisnik. Svi akti su uredno zaprimljeni, kao i akti koje je slala VZ-e Požeško-slavonske županije. U izvještajnom razdoblju Zajednica je zaprimila 232 predmeta koji su riješeni i razvedeni u primjerenom roku.

              U izvještajnom razdoblju održane su (2) sjednica Skupštine, šest (6) sjednica Predsjedništva i tri (3) sjednice Zapovjedništva. Na svim sjednicama je bio dovoljan broj članova za pravovaljano i punovažno odlučivanje.

              Zapisnici sa sjednica tijela Zajednice uredno su vođeni i verificirani na idućim sjednicama, te uredno potpisani po predsjedniku, zapovjedniku i zapisničaru.

              Predsjedništvo je na sjednicama povremeno i po potrebi analiziralo rad djelatnika Zajednice za izvještajno razdoblje i istima dalo najvišu ocjenu, a na temelju izvršavanja zadataka koji su proizašli iz programa Vatrogasne zajednice Požeško-slavonske županije za 2025. god. te naputaka i danih obveza od strane nadležnih tijela jedinica lokalne samouprave i uprave, Hrvatske vatrogasne zajednice i Područne službe civilne zaštite Požega.

          Na svim sjednicama Predsjedništva bili su nazočni članovi Nadzornog odbora.
III

Obvezujemo sva DVD-a da se aktivno uključe u rad računalnih aplikacije HVZ-a VATRONet i UVI – Upravljanje vatrogasnim intervencijama.  
             Navedenu aktivnost po zaključku HVZ-e i VZŽ-e obvezno moraju odraditi sva DVD-a i vatrogasne zajednice u Republici Hrvatskoj zbog konačnog ažuriranja podataka o DVD-ima (evidencija vatrogasne tehnike, članstva, kategorizacije, intervencija, osposobljavanja i aktivnosti vatrogasne organizacije), te još jednom obvezujemo odgovorne osobe u navedenim DVD-ima da isto žurno ažuriraju, jer ubuduće neće moći ostvariti prava na priznanja, prava na ostvarivanje sredstava s naslova HVZ-e iz premije osiguranja od požara, učešće u vatrogasnim natjecanjima, dobivanje vatrogasnih iskaznica za operativne članove i dr.

IV
           Podnoseći ovo izvješće Skupštini sa ciljem da se prikaže slika Vatrogasne zajednice Požeško-slavonske županije kroz stanje financijskog, blagajničkog, administrativnog, normativnog, ustrojstvenog i dr. poslovanja, predlaže se da ga ista, uz eventualne primjedbe i prijedloge, nakon rasprave prihvati.

                                                                 PREDSJEDNIK NADZORNOG ODBORA:

Vinko Jušić

